CELEX: 62011CN0488
Language: da
Date: 2011-09-23 00:00:00
Title: Sag C-488/11: Anmodning om præjudiciel afgørelse indgivet af Gerechtshof te Amsterdam (Nederlandene) den 23. september 2011 — D.F. Asbeek Brusse og K. de Man Garabito mod Jahani BV

14.1.2012   
            
            
               DA
            
            
               Den Europæiske Unions Tidende
            
            
               C 13/3
            
         Anmodning om præjudiciel afgørelse indgivet af Gerechtshof te Amsterdam (Nederlandene) den 23. september 2011 — D.F. Asbeek Brusse og K. de Man Garabito mod Jahani BV
   (Sag C-488/11)
   2012/C 13/06
   Processprog: nederlandsk
   
      Den forelæggende ret
   
   Gerechtshof te Amsterdam
   
      Parter i hovedsagen
   
   
      Sagsøgere: D.F. Asbeek Brusse og K. de Man Garabito
   
      Sagsøgt: Jahani BV
   
      Præjudicielle spørgsmål
   
   
               1)
            
            
               Skal en erhvervsmæssig udlejer af boliger, der udlejer en bolig til en privat, betragtes som sælger eller leverandør af tjenesteydelser i [direktiv 93/13/EØF’s] (1) forstand? Er en lejekontrakt mellem en erhvervsmæssig udlejer og en ikke erhvervsmæssig lejer omfattet af direktivet?
            
         
               2)
            
            
               Medfører den omstændighed, at direktivets artikel 6 må betragtes som en norm af samme værdi som de nationale regler, der i den interne retsorden gælder som ordre public-bestemmelser, at de nationale gennemførelsesbestemmelser vedrørende urimelige vilkår er ordre public-bestemmelser i en sag mellem private, således at de nationale domstole såvel i første instans som i appel er beføjet og forpligtet til ex officio (og således også under tilsidesættelse af dispositionsmaksimen) at efterprøve et kontraktvilkår i forhold til den nationale gennemførelseslovgivning og fastslå, at vilkåret er en nullitet, såfremt den når til den konklusion, at vilkåret er urimeligt?
            
         
               3)
            
            
               Respekteres fællesskabsrettens nyttevirkning, såfremt de nationale retter ikke ser bort fra et bødevilkår, der må anses for urimeligt i direktivets forstand, men blot nedsætter bøden ved anvendelse af den nationale lovgivning i det tilfælde, hvor en privat har påberåbt sig retternes beføjelse til nedsættelse, men ikke, at vilkåret er ugyldigt?
            
         
      (1)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).